**Hortobágy Község Önkormányzata Képviselő-testületének ../2023. (X. 18.) önkormányzati rendelete**

**a 2023. évi természetben nyújtott szociális célú tűzifa támogatás jogosultsági feltételeiről**

Hortobágy Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatiról szóló 2011. évi. CLXXXIX. törvény 13. § (1) bekezdésében és 42. § (1) bekezdésben meghatározott feladatkörében eljárva a következőket rendeli el

**1. §**

(1) A rendelet hatálya kiterjed Hortobágy község közigazgatási területén állandó bejelentett lakóhellyel vagy tartózkodási hellyel rendelkező személyekre.

(2) A rendelet alapján természetben nyújtott szociális célú tűzifa támogatásra háztartásonként egy személy egyszer lehet jogosult. Az egy háztartás részére megállapított támogatás mértéke .......

(3) A Természetben nyújtott szociális célú tűzifa támogatás odaítélésről átruházott hatáskörben a Polgármester határoz.

**2. §**

(1) A szociális ellátásra való jogosultat érintő jog, és kötelezettség megállapítására továbbá a hatósági ellenőrzésre az általános közigazgatási rendtartásról szóló 2016. évi CL. törvény, illetve a szociális igazgatásról és szociális ellátásokról szóló 1993. évi III. törvény rendelkezéseit e rendeletben meghatározott eltérésekkel kell alkalmazni.

(2) A szociális ellátás iránti kérelmet a Polgármesteri Hivatalban az e célra rendszeresített formanyomtatványon lehet benyújtani. A kérelmező köteles a kérelemben feltüntetett igazolásokat, mellékleteket a kérelméhez csatolni. Kivételt képeznek ez alól azok a mellékletek és igazolások, amelyeket a Polgármesteri Hivatal saját nyilvántartásából ellenőrizni tud.

(3) A kérelmező a kérelemben írásbeli hozzájárulását adja ahhoz, hogy a helyi adóhatóság és a NAV a Polgármesteri Hivatalt a család jövedelmi viszonyairól informálhatja.

(4) A kérelmező a kérelemben írásbeli hozzájárulását adja ahhoz, hogy a Polgármesteri Hivatal ügyintézője ellenőrizze lakhatási viszonyait, lakásának fűtési lehetőségeit.

**3. §**

(1) A szociális ellátásra való jogosultság elbírálásához a havi rendszerességgel járó jövedelem esetén a kérelem benyújtását megelőző hónap jövedelmét, nem havi rendszerességgel szerzett, jövedelem esetén a kérelem benyújtásának hónapját közvetlenül megelőző három hónap átlagjövedelmét kell figyelembe venni.

(2) A jövedelmi viszonyok igazolására szolgáló iratok különösen:

*a)* rendszeres pénzellátással rendelkező személyek esetében a pénzellátás folyósításának igazolószelvénye, vagy megállapító határozata, amennyiben az igazoló iratot a Polgármesteri Hivatal saját nyilvántartásából ellenőrizni nem tudja;

*b)* jövedelemmel rendelkező személyek esetében a munkáltató által kiállított hivatalos kereseti igazolás.

**4. §**

(1) Természetben nyújtott szociális tűzifa támogatásra az a hortobágyi lakos jogosult, akinek lakóingatlana részben vagy egészben tűzifával fűthető és a (2) bekezdésben foglalt jogosultsági feltételeknek megfelel.

(2) A tűzifa támogatás jogosultsági feltételei:

*a)* Támogatásra jogosult az, akinek a családjában az egy főre számított havi családi jövedelem nem haladja meg a mindenkori öregségi nyugdíjminimum 150 %-át, egyszemélyes háztartás esetén a mindenkori öregségi nyugdíjminimum 250 %-át, gyermekét egyedül nevelő szülő esetén a mindenkori öregségi nyugdíjminimum 200 %-át nem haladhatja meg.

*b)* Az a) pontban foglaltakon túl támogatásra jogosult a kérelmező, ha egyszemélyes háztartásban él, vagy gyermekét egyedül nevelő szülő és jövedelme a rendeletben előírt jövedelemhatárt maximum 10 %-kal lépi túl.

*c)* Nem állapítható meg tűzifa támogatás annak a kérelmezőnek, aki érvényes lakhatási támogatás keretében gázdíj támogatásban részesül.

(3) A tűzifa támogatást a rendelkezésre álló készlet mértékéig természetben kell nyújtani.

(4) A tűzifa átvételét a jogosult átvételi elismervény aláírásával igazolja.

(5) A természetben nyújtott szociális tűzifa támogatás odaítélésénél előnyt élvez:

*a)* aktív korúak ellátására jogosult személy,

*b)* időskorúak járadékára jogosult személy,

*c)* adósságkezelési támogatáshoz kapcsolódó adósságcsökkentési támogatásra

*d)* a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család;

(6) A támogatás odaítélésénél, a közös háztartásban élők tényleges havi jövedelme vehető figyelembe. Nem vehetők figyelembe az egyéb, a megélhetés biztosítására nem szolgáló vagyontárgyak.

(7) A kérelemhez mellékelni kell a jövedelmi adatok bizonyítására szolgáló iratokat.

(8) A támogatás odaítélésnek során, szükség esetén a Polgármesteri Hivatal munkatársa környezettanulmányt készíthet.

(9) A támogatás iránti igények benyújtása és elbírálása:

*a)* A kérelmet benyújtani 2023. október 31. napjáig lehet. A határidő jogvesztő.

*b)* A benyújtott kérelmek elbírálására, és a jogosultak részére a tüzelőanyag szétosztására, a tüzelőanyag legkésőbb 2024. február 15. napjáig kerül sor.

*c)* A kérelmek teljesítése a rendelkezésre álló tűzifa mennyiség keretéig terjed.

(10) A természetbeni juttatásként szolgáltatott tűzifa átvételét a jogosult az átvételi elismervény aláírásával igazolja a jogosult.

**5. §**

Ez a rendelet 2023. október 18-án lép hatályba.